DĖL ĮSIPAREIGOJIMO SKIRTI LĖŠAS NEĮGALIŲJŲ SOCIALINĖS INTEGRACIJOS PER KŪNO KULTŪRĄ IR SPORTĄ PROJEKTO ĮGYVENDINIMUI

2016 m. lapkričio 24 d. Nr. T1-270

Šilalė

Vadovaudamasi Lietuvos Respublikos vietos savivaldos įstatymo 6 straipsnio 14 punktu, 16 straipsnio 2 dalies 15 punktu, Neįgaliųjų socialinės integracijos per kūno kultūrą ir sportą projektų finansavimo 2016-2018 metais konkurso nuostatų, patvirtintų Lietuvos Respublikos socialinės apsaugos ir darbo ministro 2015 m. rugsėjo 4 d. įsakymu Nr. A1-506 ,,Dėl Neįgaliųjų socialinės integracijos per kūno kultūrą ir sportą projektų finansavimo 2016-2018 metais konkurso nuostatų patvirtinimo“, 3 punktu, atsižvelgdama į Neįgaliųjų reikalų departamento prie Socialinės apsaugos ir darbo ministerijos 2016 m. spalio 28 d. raštą Nr. (3.2)-SD-1816 „Dėl planuojamų maksimalių valstybės biudžeto lėšų 2017 m. Neįgaliųjų socialinės integracijos per kūno kultūrą ir sportą projektams įgyvendinti“, Šilalės rajono savivaldybės taryba n u s p r e n d ž i a:

1. Įsipareigoti, gavus lėšų iš valstybės biudžeto Šilalės krašto neįgaliųjų sąjungos 2017 m. Neįgaliųjų socialinės integracijos per kūno kultūrą ir sportą projekto įgyvendinimui, skirti iš Šilalės rajono savivaldybės biudžeto 30 proc. nuo valstybės biudžeto lėšų, skirtų projektui finansuoti.

2. Paskelbti informaciją apie priimtą sprendimą vietinėje spaudoje, o visą sprendimą – Šilalės rajono savivaldybės interneto svetainėje [www.silale.lt](http://www.silale.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

# Meras Jonas Gudauskas